ร้านเค้กฝรั่งเศสเก๋ๆ น่ารักๆ มีสไตล์ น่านั่ง ร้านนี้มีชื่อว่า "Mont Blanc" (มองบลังค์) ซึ่งตั้งอยู่ที่ถนนเลียบด่วน เกษตร-นวมินทร์ จุดสังเกตร้านติดกับเซเว่นอิเลฟเว่นเลยค่ะ 
ส่วนบรรยากาศร้านนี้ เป็นร้านที่น่านั่งมากทีเดียวค่ะ ด้วยสไตล์การตกแต่งดูแบบชิคๆ โมเดิร์นๆ ดูดีมีสไตล์
คือเราชอบนะ เก๋โดนใจมากเลยทีเดียว เหมาะมากเลยหากจะมานั่งคุยงานชิลๆ ทำงาน หรือเม้ามอย ทานเค้กเบาๆ กับเพื่อนหรือคนรักก็ได้หมดค่ะ เพราะเค้ามีฟรี wifi ให้ด้วยค่ะ
สำหรับเมนู วันนี้เราขอสั่งเมนูยอดฮิตติดอันดับ Top 5 ของทางร้านเลยนะกับ "Triple Chocolate" จะเป็นมูส 3 อย่างที่แบ่งเป็นชั้นในถ้วยเดียวกัน แบ่งเป็น White Choc, Milk Choc และ Dark Choc หน้าตาสวยงามน่าทานมากๆ เลยค่ะ ส่วนรสชาติก็เข้มข้นดี อร่อย หวานกำลังดี ถูกใจวรัญนะ ราคาก็เริ่มต้นที่ 80 บาท ก็ราคากลางๆ ค่ะ  แต่ถ้าดูคุณภาพ ความสวยงามรสชาติโดนๆ ถือว่าคุ้มมากจ้า ^^
หากเพื่อนๆ อยากมาลิ้มลอง ร้านนี้เค้าเปิดบริการทุกวัน ตั้งแต่ 10.00-21.00 น. นะจ๊ะ